***Opomba!***

*Besedilo, označeno z modro barvo, je navedeno kot primer, varianta, možnost izbora.*

*Besedilo, označeno z rdečo barvo, je navedeno kot pojasnilo.*

*Navodila za ravnanja v športni dvorani, v učilnicah tehnike, fizike, kemije in biologije, gospodinjstva, v jedilnici, knjižnici, na organiziranih dejavnostih (ekskurzije in izleti, šola v naravi,športni dnevi in pohodi,…) lahko šola posebej opredeli in so priloga k pravilom .* ***Glej primere v prilog.\****

OSNOVNA ŠOLA

ŠENČUR

**PRAVILA**

**ŠOLSKEGA REDA**

**V/Na……………………………**

Kazalo

[1. UVOD 3](#_Toc501471105)

[2. DOLŽNOSTI IN ODGOVORNOSTI 3](#_Toc501471106)

[Učenec je odgovoren, da: 4](#_Toc501471107)

[Strokovni delavci so dolžni in odgovorni, da: 4](#_Toc501471108)

[Starši so dolžni in odgovorni, da: 4](#_Toc501471109)

[3. NAČINI ZAGOTAVLJANJA VARNOSTI 4](#_Toc501471110)

[3.1. Ukrepi za varnost 5](#_Toc501471111)

[Preventivni ukrepi 5](#_Toc501471112)

[Aktivni ukrepi: 5](#_Toc501471113)

[3.1. Dežurstvo zaposlenih 6](#_Toc501471114)

[(dežurstvo v prostorih) 6](#_Toc501471115)

[4. PRAVILA OBNAŠANJA IN RAVNANJA 9](#_Toc501471116)

[4.1. Obnašanja in ravnanja v šolskem prostoru 9](#_Toc501471117)

[(garderoba) 11](#_Toc501471118)

[(jedilnica) 11](#_Toc501471119)

[4.3. prepovedi in omejitve 13](#_Toc501471120)

[prepoved obiskovanja šole 14](#_Toc501471121)

[5. VZGOJNI UKREPI ZA POSAMEZNE KRŠITVE PRAVIL 14](#_Toc501471122)

[(vzgojni opomin) 15](#_Toc501471123)

[(prešolanje v drugo šolo) 16](#_Toc501471124)

[6. OPRAVIČEVANJE ODSOTNOSTI 16](#_Toc501471125)

[*3.6. Opravičevanje odsotnosti ter sodelovanje pri zagotavljanju zdravstvenega varstva učencev* 16](#_Toc501471126)

[7. ORGANIZIRANOST UČENCEV 18](#_Toc501471127)

[(oddelčna skupnost) 18](#_Toc501471128)

[8. SODELOVANJE PRI ZAGOTAVLJANJU ZDRAVSTVENEGA VARSTVA UČENCEV 19](#_Toc501471129)

[1. Zdravstveni pregledi **Napaka! Zaznamek ni definiran.**](#_Toc501471130)

[2. Zobozdravstvena preventiva in učenje pravilnega čiščenja ter nege zob **Napaka! Zaznamek ni definiran.**](#_Toc501471131)

[9. KONČNE DOLOČBE 19](#_Toc501471132)

Na osnovi 48. člena Zakona **o organizaciji in financiranju vzgoje in izobraževanja** (Ur. l. RS, št. 16/07-UPB5, 36/08, 58/09, popravka, št. 64/09, 65/09, 20/11, 40/12 ZUJF, 57/12-ZPCP-2D, 47/15 in 46/16, 49/16 pop. in 25/17-ZVaj) ter v skladu s 60. e členom Zakona o osnovni šoli (Ur. l. RS, št. 81/06 UPB3, 102/07, 107/10, 87/11, 40/12-ZUJF, 63/13 in 46/16-ZOFVI-K; v nadaljevanju ZOsn) ter v povezavi z Vzgojnim načrtom Osnovne šole Šenčur (sprejet dne \_\_) je svet šole na predlog ravnatelja na \_\_\_\_ redni seji dne \_\_\_\_\_\_ sprejel

PRAVILA

ŠOLSKEGA REDA

# UVOD

1. **točka**

**(namen pravil)**

Pravila šolskega reda so sprejeta na osnovi vzgojnega načrta šole, s katerimi šola opredeli:

* dolžnosti in odgovornosti učencev,
* načine zagotavljanja varnosti,
* pravila obnašanja in ravnanja,
* vzgojne ukrepe za posamezne kršitve pravil,
* organiziranost učencev,
* opravičevanje odsotnosti,
* sodelovanje pri zagotavljanju zdravstvenega varstva učencev.

Ta pravila se smiselno uporabljajo tudi za učence s posebnimi potrebami, če z vzgojnim oziroma izobraževalnim programom ni drugače določeno.

Vzgojne ukrepe šola izvede, kadar učenec krši dolžnosti, določene z zakonom ter drugimi predpisi in akti šole. Z vzgojnimi ukrepi ni mogoče omejiti pravic, ki jih učencem zagotavljajo veljavni predpisi.

# DOLŽNOSTI IN ODGOVORNOSTI

1. **točka**

**(dolžnost, odgovornost učenca)**

**Učenec je dolžan, da:**

* redno in točno obiskuje pouk in druge vzgojno-izobraževalne dejavnosti in izpolnjuje obveznosti;
* spoštuje pravila šolskega reda in hišnega reda;
* varuje in odgovorno ravna s premoženjem šole ter lastnino součencev, zaposlenih in zunanjih delavcev šole;
* sodeluje pri dogovorjenih oblikah dežurstva;
* sodeluje pri urejanju šole in šolske okolice ter ima spoštljiv odnos do narave;
* ima spoštljiv in strpen odnos do individualnosti, etnične pripadnosti, veroizpovedi, rase in spola;
* ne ovira in moti učencev in učiteljev pri delu;
* se v šoli in zunaj nje spoštljivo vede do drugih;
* v primeru lastne ogroženosti ali ogroženosti drugega takoj obvesti strokovne delavce šole;
* izpolnjuje obveznosti iz dogovora o prilagoditvi šolskih obveznosti med šolo in starši, če mu je dodeljen status športnika ali mladega umetnika;
* ne ovira vzgojno-izobraževalnega dela in ima primeren odnos, če ima podaljšan status učenca;
* spoštuje pravila šolske prehrane in pravočasno odjavlja posamezni obrok.

**O kršitvah dolžnosti učenca se odloča po določbah zakona,** ki ureja splošni upravni postopek.

# Učenec je odgovoren, da:

* izpolnjuje osnovnošolske obveznosti;
* se uči sprejemati dolžnosti in odgovornosti;
* razvija pozitivne lastnosti in oblikuje dobro samopodobo;
* v šoli in zunaj nje skrbi za lastno zdravje in varnost;
* ne ogroža lastnega zdravja ter zdravja, varnosti in osebne integritete drugih učencev in delavcev šole;
* ne uničuje premoženja šole ter lastnine součencev in delavcev šole.
1. **točka**

**(dolžnost, odgovornost strokovnih delavcev)**

# Strokovni delavci so dolžni in odgovorni, da:

* opravljajo svoje delo vestno in strokovno;
* ozaveščajo učence o pravicah in dolžnostih;
* opozarjajo učence ob neprimernem vedenju in jih učijo, kako ravnati prav;
* z vsemi učenci ravnajo enako in enakopravno;
* s svojim vedenjem dajejo zgled učencem.
1. **točka**

**(dolžnost, odgovornost staršev)**

# Starši so dolžni in odgovorni, da:

* po svojih močeh skrbjo za šolanje in strokovno izobrazbo svojih otrok glede na njihove sposobnosti, nagnjenja in želje;
* se zanimajo za razvoj in napredek svojega otroka v šoli;
* vzpodbujajo otroka pri šolskem delu;
* sodelujejo s šolo;
* so v primeru odločb/prilagoditev učencev s posebnimi potrebami dolžni izpolnjevati svoje

obveznosti in odgovornosti, določene z odločbo;

* sporočajo razredniku ali šolski svetovalni službi resnične podatke o bivališču in telefonske številke, na katerih so dosegljivi v nujnih primerih, in morebitne spremembe teh podatkov.

# NAČINI ZAGOTAVLJANJA VARNOSTI

1. **točka**

**(zagotavljanje varnosti)**

Za zagotavljanje varnosti učencev in preprečevanje nasilja nad in med učenci šola izvaja različne preventivne in aktivne ukrepe ter dosledno izvaja predpise s področja varnosti in zdravja pri delu.

Šola mora še posebno varovati učence pred:

* vsemi oblikami nadlegovanja, trpinčenja, zatiranja in diskriminacijo;
* nagovarjanjem k dejanjem, ki so v nasprotju z zakonom in splošno sprejeti­mi civilizacijskimi normami;
* tem, da bi jih namerno poniževali drugi učenci, delavci šole in druge osebe, ki vstopajo v šolski prostor.

#

# 3.1. Ukrepi za varnost

1. **točka**

**(preventivni ukrepi)**

## Preventivni ukrepi:

* svetovanje in usposabljanje učencev za varno uporabo pripomočkov, naprav in opreme,
* preprečevanje dostopa učencem do nevarnih snovi in naprav,
* zagotavljanje, da so objekti, učila, oprema, stroji in naprave v skladu z veljavnimi normativi in standardi,
* usposabljanje zaposlenih za varno delo,
* varovanje osebnih podatkov,
* seznanjanje učencev in staršev z načrtom varnih poti,
* izvajanje prometno varnostnih programov,
* izvajanje osnovnega preventivnega zdravstvenega programa,
* **………………………….**

*Šola /ravnatelj/ lahko sprejme za posamezni ukrep navodila ali pravila ravnanja.*

*Vrste in vsebino preventivnih ukrepov pripravi šola /ravnatelj/ na osnovi ocene stanja.*

1. **točka**

**(aktivni ukrepi)**

## Aktivni ukrepi:

* dežurstvo učiteljev in drugih zaposlenih v prostorih in na šolskih površinah,
* elektronsko vodeni sistem zaklepanja in odklepanja vrat,
* dosledno zaklepanje garderobnih omaric v avli pritličja,
* kontrola vstopa obiskovalcev v šolo,
* ukrepi v primeru nezgod in epidemij,
* opredeljen način prihoda in odhoda učencev v šolo,
* oblikovanje oddelkov in skupin učencev v skladu z veljavnimi normativi in standardi,
* zagotavljanje ustreznega števila spremljevalcev na ekskurzijah, športnih, naravoslovnih in kulturnih dne­vih ter tečajih plavanja, kolesarjenja, smučanja ipd., v skladu z veljavnimi norma­tivi in standardi in navodili za izvajanje učnih načrtov,
* varovanje in nadzor z videonadzorom \_\_\_\_\_\_\_\_\_\_\_ (npr. vhoda, …) in okolice šole,
* varovanje šolskega objekta z alarmnim sistemom, povezanim z varnostno službo ter njihovimi \_\_\_\_\_\_ (npr. : dnevnimi, nočnimi obhodi),
* nadzor v primeru suma prinašanja nevarnih predmetov ali snovi v šolo,
* zaklepanje vhodnih vrat v času pouka,
* prisotnost varnostnika v času \_\_\_\_\_\_\_\_ (pouka, zaključevanje pouka),
* ………………………….

*Šola /ravnatelj/ lahko sprejme za posamezni ukrep navodila ali pravila ravnanja.*

*Vrste in vsebino preventivnih ukrepov pripravi šola /ravnatelj/ na osnovi ocene stanja.*

1. **točka**

**(obiskovalci šole)**

Gibanje staršev, obiskovalcev in najemnikov prostorov po šolskih zgradbah je omejeno.

V učilnice lahko vstopijo straši in obiskovalci samo z dovoljenjem ravnatelja.

Zaradi varnosti lahko ravnatelj gibanje dodatno omeji s posebnim sklepom.

Najemniki uporabljajo s pogodbo določene prostore samo v dogovorjenem času.

1. **točka**

**(šolske poti)**

**Varna pot v šolo in iz nje**

Za varno pot v šolo in iz nje morajo učenci in starši upoštevati Načrt šolskih poti. Starši morajo zagotoviti učencem, ki so mlajši od 7 let, spremstvo odrasle oseba ali učenca, starejšega od 10 let, ki ima pisno dovoljenje svojih staršev in staršev mlajšega učenca.

**Varstvo vozačev**

Učenci, ki odhajajo domov s šolskim prevozom, so lahko vključeni v varstvo vozačev od \_\_do \_\_ali v druge oblike varstva. V času varstva so učenci dolžni upoštevati navodila učiteljev.

V času čakanja na prevoz se učenci lahko gibljejo le na \_\_\_\_\_ oziroma v prostorih \_\_\_\_.

# 3.2. Dežurstvo zaposlenih

1. **točka**

## (dežurstvo v prostorih)

Dežurstvo izvajajo strokovni delavci in drugi zaposleni:na hodnikih in stopniščih, v garderobah in sanitarijah ter v jedilnici in na zunanjih površinah, ki so namenjene rekreaciji.

Naloge dežurnih:

* skrbijo za red in primerno disciplino med učenci ter za njihovo varnost,
* nadzorujejo gibanje učencev po prostoru,
* opravljajo preglede prostorov, kjer se zadržujejo učenci ali drugi delavci šole in opozarjajo na pomanjkljivosti,
* nadzorujejo delo dežurnih učencev ter jim dajejo dodatna navodila in naloge,
* učence opozarjajo na vzdrževanje čistoče v šolskih prostorih in v okolici šolskega poslopja,
* kontrolirajo garderobe in sanitarije učencev in poskrbijo, da so te urejene in zaklenjene.

Dežurni v jedilnici skrbi, da učenci:

* mirno in urejeno prihajajo v jedilnico,
* ne prinašajo torb in drugih predmetov,
* gredo k razdeljevalnemu pultu brez prerivanja,
* pravilno uporabljajo jedilni pribor in kulturno zaužijejo hrano,
* po končanem obroku pospravijo prostor, ki so ga uporabili,
* mirno in urejeno zapustijo jedilnico,
* ………………………………...

Učitelj v jedilnici lahko odstrani posameznika oziroma skupino učencev, ki se v jedilnici ne obnašajo kulturno in v skladu z njegovimi navodili.

Seznam dežurnih učitelje, ki je izobešen na oglasni deski, pripravi ravnatelj ali od njega pooblaščena oseba.

***Opomba!***

*Dežurstvo je posebni delovni pogoj, ko mora biti delavec prisoten v šoli ali na mestu, kjer se izvajajo šolske dejavnosti, da ob nastopu nujnega dela lahko to delo opravi. Čas dežurstva se šteje v delovni čas.*

*Za čas dežurstva, ki presega polni delovni čas, pripada javnemu uslužbencu dodatek za delo preko polnega delovnega časa.*

1. **točka**

**(dežurstvo na prostem)**

V ugodnem vremenu naj gredo učenci na prosto. Učitelji morajo biti obvezno prisotni ves čas aktivnega odmora in morajo imeti pregled in kontrolo ter možnosti takojšnega posredovanja pri učencih.

Na vadbenem, igralnem prostoru naj bo takšno število učencev, ki omogoča normalno in varno igro.

Uporabljati morajo starosti, sposobnostim in znanju primerne rekvizite.

Med aktivnim odmorom morajo biti učitelji pozorni na morebitne dejavnike, ki bi lahko povzročili nesrečo in jih morajo sproti odstranjevati.

V času aktivnega odmora se ne sklicujejo sestanki učiteljev.

Seznam dežurnih učitelje, ki je izobešen na oglasni deski, pripravi ravnatelj ali od njega pooblaščena oseba.

**3.3. Dežurstvo učencev**

1. **točka**

**(reditelji, dežurni, informatorji)**

**Reditelja v razredu** določi oddelčna skupnost na razrednih urah. Svoje delo opravljata \_\_ tedensko in imata naslednje zadolžitve:

* skrbita, da je učilnica vedno čista in pospravljena,
* ob prihodu učitelja v razred ga seznanita o odsotnosti učencev,
* po končani uri počistita tablo in uredita učilnico,
* po malici pomagata skrbeti za čistočo in urejenost učilnice,
* opravljata druge naloge, za katere ju pooblasti oddelčna skupnost ali razrednik,
* ……………………………

**Dežurnega učenca v jedilnici** določi vodja šolske prehrane v sodelovanju z razrednikom oddelka, ki je določen za dežurstvo. Dežurni ima naslednje zadolžitve:

* skrbi za urejenost omizja in za čistočo jedilnice,
* pomaga pri razdeljevanju obrokov hrane,
* pomaga pri pospravljanju omizij,
* ...........................

Dežurni učenec v jedilnici je opremljen z zaščitno haljo.

**Dežurni učenec - informator** je lahko učenec \_\_(7., 8.) razreda, ki ga določi razrednik in za katerega je pridobil ustrezno soglasje od staršev oziroma skrbnikov. V primeru njegove poskrbi za zamenjavo razrednik.

Pri dežurstvu učencev ne gre za varovanje, ampak za pomoč obiskovalcem. Gre tudi za pridobivanje veščin, kot je komunikacija, sprejemanje ljudi in ne nazadnje gre tudi za bonton. V času dežurstva vodi učenec tudi seznam obiskov.

Dežurstva ne more opravljati učenec:

- ki ima učne težave in bi lahko njegova odsotnost od pouka težave še poglobila,

- ki iz utemeljenih razlogov ne uživa zaupanja razrednika,

- za katerega razrednik ni pridobil soglasja.

Mesto za dežuranje ne sme biti izpostavljeno neugodnim razmeram. Dežurni učenec pri vhodu ima lahko na rokavu trak z napisom »dežurni učenec« .

**Varianta**

Zaradi zagotavljanja varnosti dežurnih učencev in urejanja šolskega reda opravlja hišnik občasne obhode.

***Opomba!***

*Odločitev o uvedbi dežurstva sprejema vsaka šola posebej. Priporočljivo je, da predhodno pridobi mnenje sveta staršev, sveta šole in lokalnih organov.*

**3.4. Ukrepi zaradi nevarnosti**

1. **točka**

**(ukrepi pri čiščenju)**

Za vzdrževanje čistoče talnih površin je potrebno upoštevati, uporabljati in zagotoviti materiale, sredstva in postopke, ki preprečujejo zdrse in možnost padcev.

Ukrepi pri čiščenju:

* uporaba čistil, ki povečujejo varnost pred zdrsom (po možnosti ekološka),
* uporaba premazov proti zdrsom,
* namestitev varnostnih oznak, če so v bližini prisotni učenci.

Ukrepi za preprečevanje zdrsov:

* takoj se pobriše polite tekočine in mokra tla,
* odstranijo se prah in smeti s površin za hojo,
* gladke površine se prekrijejo z nedrsnimi preprogami ali tekači oziroma gumijastimi podlagami.
1. **točka**

**(vnos nevarnih predmetov in snovi)**

Če obstaja dovolj utemeljen sum, da je učenec v šolo prinesel predmete in snovi, ki bi lahko ogrožale življenje ali zdravje učenca oziroma življenje ali zdravje drugih, šola pokliče starše in jim predlaga, da:

* pridejo v šolo zaradi prisotnosti pregleda njegovih osebnih stvari (v tem primeru učenec počaka pri svetovalni delavki) ali
* dovolijo pregled učenčevih osebnih stvari v torbi in žepih (v tem primeru se napiše zapisnik in začasno se zadrži nevarne predmete in snovi, ki jih starši prevzamejo osebno) ali
* dovolijo, da učenec takoj zapusti šolo iz varnostnih razlogov (v tem primeru se učenca pospremi do izhoda šole).

V kolikor z nobenim predlogom ne soglašajo in zahtevajo, da učenec ostane v šoli, se jih obvesti, da bo šola poklicala policijo za nasvet za nadaljnje ukrepanje.

1. **točka**

**(druge nevarnosti)**

**KAJ STORIMO, ČE NAJDEMO NEVARNI PREDMET ALI SNOV?**

Predmeta ali snov nikoli ne prijemamo in ne premikamo.

Opozorimo na nevarnost mimoidoče.

Takoj obvestimo vodstvo šole ali pokličemo 112 ali 113.

**KAJ STORIMO, ČE PREJMEMO OBVESTILO O PODTAKNJENEM EKSPLOZIVNEM TELESU V ŠOLI?**

Poskusimo si na podlagi glasu zapomniti čim več o klicatelju (starost, naglas, spol, zvok iz okolice...).

Zapišemo si čas klica, telefonsko številko, če je mogoče.

Obvestimo policijo.

Takoj poskrbimo za lastno varnost in varnost drugih.

Organiziramo umik iz objekta (po možnosti na zbirno mesto, če je varno).

**KAJ STORIMO V PRIMERU POŽARA?**

Ukrepamo in postopamo v skladu z načrtom evakuacije.

# PRAVILA OBNAŠANJA IN RAVNANJA

# 4.1. Obnašanja in ravnanja v šolskem prostoru

1. **točka**

**(bonton)**

V vseh medsebojnih stikih so učenci dolžni upoštevati temeljna pravila bontona ter šolske in razredne dogovore. Do sošolcev, učiteljev, drugih delavcev in obiskovalcev morajo biti strpni, prijazni, vljudni in spoštljivi.

V šolskih prostorih, na zunanjih površinah in pri vseh šolskih aktivnostih izven šole pa se morajo obnašati olikano in kulturno.

Naslavljanje učiteljev in drugih strokovnih delavcev je prepuščeno dogovoru med učenci in učitelji.

Druge delavce in obiskovalce in naslavljajo z gospod ali gospa ali gospa tajnica, gospod hišnik (lahko pa z imenom, če delavec to dovoli).

Učenci so dolžni upoštevati hišni red, sprejeta navodila oziroma opozorila razrednikov, dežurnih učiteljev ter ostalih delavcev šole.

1. **točka**

**(prihod v šolo)**

V šolo prihajajo učenci ob \_\_\_\_ uri, razen učencev, ki so vključeni v jutranje varstvo in učenci vozači. Ob prihodu v šolo se učenci v garderobi obvezno preobujejo v copate (z nedrsečimi podplati) in odložijo oblačila v garderobno omaro.

Predmetov in snovi, ki ne sodijo v šolo, učenci ne smejo prinašati v šolo. Notranjost in zunanjost garderobnih omar mora biti urejena.

Učenci, ki se v šolo pripeljejo s kolesom, morajo imeti opravljen kolesarski izpit, do 14. leta starosti uporabljati čelado in po predpisih opremljeno kolo. Učenci kolesa parkirajo na določenem mestu za kolesa. Šola ne odgovarja za krajo ali poškodovanje koles.

Če učenci na poti v šolo uporabljajo kotalke, rolerje, rolko ali skiro, morajo obvezno uporabljati čelado.

Vstop v šolske prostore (tudi v garderobo) je z rolerji, skiroji ali kotalkami prepovedan. Če učenci v šolo prihajajo tako, morajo imeti s seboj obutev, ker se del pouka lahko izvaja tudi v okolici šole.

1. **točka**

**(čakanje na pouk)**

Učenci od \_\_ do \_\_\_ razreda ob zvonjenju počakajo učitelje v učilnicah.

Učenci od \_\_ do \_\_ razreda počakajo učitelje pred učilnico.

Prvošolce starši pospremijo do učilnice.

Po končani šolski uri oziroma pouku morajo biti učilnice zaklenjene.

Učitelji morajo zagotoviti, da se pouk prične in konča točno po urniku.

1. **točka**

**(pouk)**

Učitelj je dolžan točno začeti in končati učno uro. Če učitelj zamudi več kot \_\_ minut, je reditelj dolžan sporočiti njegovo odsotnost vodstvu šole, da organizira nadomeščanje.

Med poukom učenci praviloma ne odhajajo iz učilnice. V tem času so učenci dolžni upoštevati  dogovore o disciplini. Zaradi reševanja vedenjske problematike lahko učitelj pošlje učenca, ki ima težave, k svetovalni delavki ali \_\_\_ .

Šolske ure se začenjajo s pozdravom, umirjanjem učencev in medsebojno komunikacijo. Način pozdravljanja določijo učenci in učitelji sami.

1. **točka**

**(odmori)**

V času petminutnih odmorov med šolskimi urami se učenci sprostijo in umirjeno pripravijo na naslednjo uro oziroma opravijo nujne osebne potrebe in zadeve. Učenci od \_\_ do \_\_\_ razreda v času odmora praviloma zamenjajo učilnico.

Čas odmora in kraj za malicanje ter čas za aktivni odmor je določen z letnim delovnim načrtom.

Če učenci malicajo v razredu, jo prineseta reditelja oddelka. Skupaj z učiteljem poskrbijo za kulturno razdelitev hrane.

Posodo in morebitne ostanke pred koncem odmora reditelja vrneta v kuhinjo.

Pri razdeljevanju in uživanju malice ter pospravljanju učilnice oziroma jedilnice so obvezno prisotni učitelji.

1. **točka**

**(odhod iz šole med poukom)**

Učenec lahko izjemoma zapusti šolo v času pouka, če za odhod pisno ali ustno zaprosijo starši.

V primeru, da ima učenec v šoli zdravstvene težave (vročina, slabost, bruhanje ipd.) ali se poškoduje, mora razrednik, učitelj ali drugi strokovni delavec, ki ima učenca pri pouku, o stanju učenca obvestiti šolskega svetovalnega delavca. Šolski svetovalni delavec obvesti starše, s katerimi se dogovori o času in načinu odhoda učenca domov.

Učenci 1. razreda tudi v izjemnih primerih ne smejo oditi iz šole sami ampak obvezno v spremstvu staršev ali s strani staršev pooblaščene osebe.

Izjemen odhod učenca iz šole se vpiše v dnevnik v rubriki odsotnosti učencev ali v poseben zapisnik. Učitelj vpiše vzrok odhoda učenca iz šole in dogovor s starši o tem, kdaj in kako odide.

1. **točka**

**(odhod iz šole)**

Po končani zadnji šolski uri pouka in ob koncu drugih dejavnosti učitelj pospremi učence do garderobe.

Zadrževanje v šolskih prostorih ali v garderobah učencem ni dovoljeno.

Zadrževanje v šoli po končanem pouku je dovoljeno samo:

- učencem, ki so vključeni v podaljšano bivanje, organizirano varstvo,

- učencem vozačem,

- obiskovalcem knjižnice, popoldanske učne pomoči, interesnih dejavnosti ali drugih, v šoli dogovorjenih dejavnostih.

1. **točka**

**(vstop v šolo v popoldanskem času - interesne dejavnosti)**

Vstop v šole je v popoldanskem času dovoljen učencem, ki so vključeni v dejavnost, ki je na urniku. Za vstop je zadolžen mentor dejavnosti.

Mentor interesne dejavnosti pospremi celo skupino učencev tudi po končani vadbi do izhoda in poskrbi, da učenci zapustijo šolsko stavbo. Enako velja za najemnike šolskih prostorov.

Učenci se preobujejo v šolske copate. Enako velja tudi za učence drugih osnovnih šol, ki prihajajo v šolo k dopolnilnim dejavnostim.

**2.1. Dogovori**

1. **točka**

 **(nesreča, poškodba ali slabo počutje učenca)**

V primeru nesreče, poškodbe ali slabega počutja učenca mora vsak delavec šole:

* takoj ukrepati, ko to opazi ali je o tem obveščen;
* učencu nuditi prvo pomoč, ga namestiti na varno mesto in zagotoviti, da ni sam;
* takoj obvestiti tajništvo, svetovalno službo ali vodstvo šole, ki obvesti starše, da pridejo po otroka.

V primeru težje poškodbe, zelo slabega počutja, bolezenskega stanja ali v primeru, da se ne da oceniti resnosti poškodbe ali stanja, mora poklicati šola zdravnika. Če se ta ne more takoj odzvati na klic, je potrebno poklicati reševalno postajo (112); v obeh primerih je potrebno takoj obvestiti starše.

Če je poškodba posledica nasilnega dejanja ali nesreče (padec z višine…), je šola dolžna o tem obvestiti tudi policijo. V tem primeru je potrebno sestaviti zapisnik in ga oddati v tajništvu šole.

1. **točka**

**(zadrževanje reda v šoli)**

Zaradi zagotavljanja splošnega reda se morajo učenci držati dogovorov.

* Med odmori se učenci od \_\_ do \_\_ razreda zadržujejo v učilnici, učenci od \_\_\_ do \_\_\_ pa v \_\_\_\_\_\_ (npr.: avli, knjižnici, ...).

 Zadrževanje v toaletnih prostorih ni dovoljeno!

* V času prostih ur lahko učenci počakajo v knjižnici ali za to namenjenem prostoru.
* V telovadnico vstopajo učenci ob prisotnosti učitelja. Počakajo v garderobah.
* V tajništvo lahko gredo v času, ki je določen s hišnim redom, razen primeru, če morajo nujno telefonirati staršem.

##

1. **točka**

## (uporaba garderob)

Učenci se ob vsakem prihodu v šolo in ob vsakem odhodu iz šolske stavbe preobujejo v garderobi.

Učenci hranijo obutev, vrhnjo garderobo /in telovadno opremo/ v garderobi/omaricah/.

Učenci morajo pred zimskimi počitnicami ter ob koncu pouka izprazniti in očistiti svoje omarice.

Šola ne odgovarja za predmete, ki jih učenci prinašajo ali hranijo v šoli.

Urejenost omaric lahko preverja razrednik ob prisotnosti učenca.

1. **točka**

## (red v jedilnici)

**V jedilnici,** kjer imajo učenci organizirano malico in kosila,morajo upoštevati urnik, ki ga šola določi z letnim delovnim načrtom in sprejetimi pravili ravnanja in obnašanja v jedilnici.

Po malici in kosilu hrane ni dovoljeno odnašati iz jedilnice.

V jedilnici se zadržujejo samo učenci, ki so prijavljeni na prehrano.

Dežurni učitelj lahko odstrani posameznika oziroma skupino učencev, ki se v jedilnici ne obnašajo kulturno in v skladu s pravili obnašanja.

**4.3. Neupoštevanja in neizpolnjevanja obveznosti**

1. **točka**

**(zamujanje pouka in neupravičeni izostanki)**

Šola oziroma razrednik obvesti starše, če učenec:

* pogosto zamuja k pouku,
* med poukom samovoljno zapusti učilnico ali šolo,
* zapusti skupino na organiziranih dnevih dejavnosti brez soglasja staršev.

Po presoji razrednika ali v dogovoru s starši se jih obvesti pisno ali po telefonu.

O nenadni odsotnosti učenca učitelj, ki poučuje v razredu, obvesti razrednika ali svetovalnega delavca. Ukrepata na osnovi dodatnih informacij.

1. **točka**

**(prihod v šolo brez učnih pripomočkov)**

Šola oziroma razrednik obvesti starše, če učenec prihaja v šolo brez:

* učnih pripomočkov,
* brez domačih nalog,
* neurejen in površno oblečen.

Po presoji razrednika ali v dogovoru s starši, se jih obvesti pisno ali po telefonu.

Razrednik o tem obvesti svetovalnega delavca, ki predlaga ali izvede ustrezne ukrepe.

1. **točka**

**(motenje pouka)**

Če učenec pogosto moti pouk se najprej učitelj ali razrednik z njim pogovori in sprejmeta skupni dogovor. Po presoji lahko vključi pri razgovoru svetovalnega delavca.

Če učenec dogovor krši, lahko učitelj ali razrednik napoti učenca h svetovalnemu delavcu in o kršitvah obvesti starše o možnosti izreka vzgojnega ukrepa.

Če učenec onemogoča nemoteno izvajanje pouka ali drugih dejavnosti, ki jih organizira šola, se lahko uporabi ukrep oddaljitve učenca od pouka ali dejavnosti zaradi zagotavljanja pravic do pouka ali dejavnosti ostalim učencem.

V primeru ponavljajočih se lažjih kršitev ali težje kršitve se lahko učencu izreče ustrezen vzgojni ukrep.

1. **točka**

**(nasilno vedenje)**

V primeru reševanja fizičnega ali psihičnega nasilja (prepiri, pretepi, grožnje … ) se upošteva načelo postopnosti. V primeru lažje kršitve nasilja med učenci sledimo postopku:

* ločitev sprtih učencev in zagotovitev približevanja drug drugemu,
* se obvesti svetovalno službo, ki izpelje nadaljnji postopek (pogovor, starši, center za socialno delo, policija …).

V primeru hujšega fizičnega in psihičnega nasilja, ki ogroža življenje ali zdravje učenca oziroma življenje ali zdravje drugih, prisotni strokovni delavec poskrbi za prekinitev nasilja, takoj obvesti vodstvo šole, ta pa obvesti starše vseh udeležencev, policijo in pristojni CSD.

Ravnatelj predlaga staršem žrtve in staršem povzročitelja nasilja, da udeleženca za dogovorjen čas ne obiskujeta pouka.

Šola lahko iz vzgojnih razlogov prične s postopkom prešolanja učenca na drugo šolo brez soglasja staršev.

1. **točka**

**(povzročanje materialne škode)**

Povzročitelj manjše ali večje materialne škode mora prevzeti odgovornost za svoje ravnanje ter s pomočjo strokovnih delavcev in staršev poiskati način, da škodo poravna.

V primeru lažje kršitve se z učencem o tem dogovori učitelj, pri katerem je bila škoda povzročena.

V primeru težje kršitve se o tem z učencem dogovori razrednik in učitelj, pri katerem je bila škoda povzročena. O kršitvi se obvesti starše in ravnatelja.

Če stvari ni mogoče povrniti v prvotno stanje ali učenec sodelovanje pri popravilu odkloni, mora škodo plačati. V primeru večje materialne škode ali kraje šola obvesti policijo.

V primeru ponavljajočega povzročanja manjše ali večje materialne škode se učencu izreče ustrezen vzgojni ukrep.

1. **točka**

**(začasni odvzem stvari)**

Učitelj lahko učencu v šoli, na celotnem področju šolskega prostora in tudi povsod tam, kjer šola izvaja dejavnosti, začasno odvzame prepovedane in učencu škodljive stvari, kot so: cigareti,, energetske in alkoholne pijače ter psihoaktivne substance.

Odvzete stvari pred učencem zalepi v vrečko, jo preda v tajništvo v varno omaro in o tem obvesti starše.

Po pouku oziroma končani dejavnosti lahko učitelj, po svoji presoji, vrne učencu stvari ali pa jih starši prevzamejo v tajništvu.

1. **točka**

**(pozabljene in najdene stvari)**

Za pozabljena oblačila in stvari lahko učenci povprašajo pri čistilkah. Za izgubljene ali pozabljene ključe, ure, obeske in druge podobne predmete pa v tajništvu šole, če so shranjeni v varni omari.

Če le-teh ne prevzamejo učenci ali starši do konca šolskega leta, jih šola odda v humanitarne namene.

## 4.4. Prepovedi in omejitve

1. **točka**

**(uporaba mobilnih telefonov)**

* V razredu je kakršna koli uporaba mobilnih telefonov med poukom prepovedana.
* Strogo je prepovedana uporaba telefona z namenom fotografiranja ali snemanja v šoli.
* Zvočno in slikovno snemanje in fotografiranje učencev in delavcev šole brez njihovega

soglasja ni dovoljeno, saj je to kaznivo dejanje.

* Če učenec z njim ovira šolsko delo (tudi na dnevih dejavnosti, športnih dnevih, ekskurzijah …), mu ga učitelj začasno odvzame in ga preda \_\_\_\_\_\_\_ ( ravnatelju,...), kjer ga lahko prevzamejo učenčevi starši. Po lastni presoji ga lahko vrne učencu po končanem pouku. Mobitel učenec obvezno ugasne.
1. **točka**

**(snemanje)**

* Prav tako je v šoli prepovedana uporaba drugih naprav, ki omogočajo kakršno koli avdio in video snemanje šolskih prostorov, zaposlenih in sošolcev (razen v primerih, ko ima oseba za to dovoljenje vodstva šole).
* Nepooblaščeno uporabo teh naprav bo šola obravnavala kot hujšo kršitev hišnega reda in predpisov o varstvu osebnih podatkov.
1. **točka**

## (prepoved obiskovanja šole)

Učencu**,** ki v devetih letih ni končal osnovnošolskega izobraževanja in še nadaljuje šolanje, lahko šola prepove obiskovati šolo, če z neprimernim odnosom ovira vzgojno-izobraževalno delo.

Ravnatelj na predlog učiteljskega zbora lahko izreče prepoved:

* med šolskim letom ali
* ob koncu šolskega leta.

Ravnatelj staršem vroči izrek o prepovedi obiskovanja šole (**odločbo),** v katerem navede razloge in pojasnilo, da mu ne preneha status učenca, če nadaljuje šolanje kot odrasel.

**Na območju šolskega prostora je prepovedano:**

* kajenje in uživanje prepovedanih substanc,
* uživanje alkoholnih pijač,
* uporaba pirotehničnih in drugih sredstev, ki lahko ogrožajo zdravje ali življenje,
* vsako fizično in psihično nasilje nad učenci in delavci šole,
* namerno uničevanje šolske lastnine ali lastnine drugih učencev in delavcev šole,
* prinašanje nevarnih predmetov, snovi in drugih predmetov, ki jih učenec v šoli ne potrebuje,
* izvajati dejanja, ki jih veljavna zakonodaja opredeljuje kot kazniva.

Učencem svetujemo, da dragocenih predmetov (npr. nakita, dragih ur) ali večjih vsot denarja ne nosijo v šolo. Za izgubljene ali drugače odtujene prej omenjene predmete šola ne prevzema odgovornosti.

# VZGOJNI UKREPI ZA POSAMEZNE KRŠITVE PRAVIL

1. **točka**

**(vzgojni ukrepi)**

Vzgojni ukrepiso posledice težjih ali ponavljajočih kršitev dogovorov, obveznosti in šolskih pravil. Cilj vzgojnih ukrepov ni kaznovanje ampak naj bi učencem pomagali spoznavati pomen pravil v šoli in družbeni skupnosti ter njihove odgovornosti in obveznosti do součencev in drugih ljudi.

Vzgojni ukrepi se uporabijo:

* če trenutna situacija narekuje naglo ukrepanje (nevarnost, posredovanje v pretepu, zaščita imovine, ipd.);
* če učenci zavračajo sodelovanje pri reševanju problemov in so bile predhodno izvedene druge vzgojne dejavnosti (pogovor, svetovanje, restitucija, mediacija, itd.);
* kadar učenci niso pripravljeni upoštevati pravic in potreb drugih ali kadar ponavljajo kršitve dogovorov, obveznosti in šolskih pravil.

Možni vzgojni ukrepi so:

* ukinitev pravic, ki so povezane s pridobljenimi statusi učencev;
* ukinitev pravic, ki so vezane na nadstandardne storitve, ki jih šola izvaja;
* zadržanje na razgovoru po pouku v zvezi z reševanjem problemov z vednostjo in soglasjem staršev (npr.: če učenec povzroča probleme med poukom);
* opravljanje zadolžitve in naloge izven predvidenega časa, ki bi jih moral učenec opraviti doma ali v času poukaz vednostjo in soglasjem staršev;
* organiziranje učenja in dela izven učne skupine, kadar učenec onemogoča učenje drugih učencev ali ogroža varnost; učitelj, ki je uporabil ta ukrep, preveri delo učenca in se z njim pogovori o vzrokih težave;
* dodelitev dodatnega spremstva učencu pri izvajanju obveznega programa in dejavnostih izven šole, (če obstaja, da bi ogrožal svojo varnost in varnost drugih); v primerih, ko pa to ni možno, se poskrbi za nadomestni vzgojno-izobraževalni proces v šoli;
* povečan nadzor nad učencem v času, ko je v šoli, a ni pri pouku ali pri organiziranih oblikah vzgojno-izobraževalnega dela, ki se izvajajo izven šolskega prostora (organizacija nadomestne ustrezne dejavnosti v šoli);
* začasna prepoved vstopanja, zadrževanja ali uporabe določenih šolskih prostorov, namenjenih za rekreacijo in prostočasne dejavnosti;
* odstranitev od pouka, če s svojim vedenjem onemogoča normalno izvedbo pouka kljub predhodnim pogovorom, dogovorom in opozorilom.

Cilj odstranitve je vzdrževanje jasno postavljenih meja in sprejemljivega vedenja, omogočanje resnega sodelovanja učenca in učitelja pri reševanju problema, omogočanje nemotenega učenja drugih učencev v oddelku ali učni skupini.

Učenec v času odstranitve opravlja delo pod nadzorom strokovnega delavca, ki ga določi ravnatelj. V primeru odstranitve učenca od pouka mora učitelj z njim opraviti razgovor še isti dan. Skupaj pregledata obravnavano snov in analizirata nastali položaj in se dogovorita o nadaljnjem sodelovanju.

O vzgojnem ukrepu morajo biti predhodno ali naknadno obveščeni starši učenca.

O uvedbi in poteku postopka vzgojnega ukrepanja se vodi pisna dokumentacija, ki vsebuje zlasti predlog za uvedbo postopka:

* zapis obravnave,
* izjava oziroma zagovor učenca,
* odločitev o vzgojnem ukrepu in njegovi izvršitvi,
* druge pisne izjave, ki so nujne za pravilno izvedbo tega postopka.

Zapise vodi razrednik oziroma svetovalna služba ali oseba, ki vodi obravnavo.

Uporaba vzgojnih ukrepov, opredeljenih od 5. do 13. člena in od 50. do 57. člena zakona, ne sme omejevati pravic učencev. Način odvzema določenih pravic opredeljuje 60.a člen ZOsn.

1. **točka**

## (vzgojni opomin)

Kadar vzgojni ukrepi ob predhodnih kršitvah niso dosegli namena, se lahko učencu izreče vzgojni opomin, če krši dolžnosti in odgovornosti, določene z zakonom, drugimi predpisi, akti šole.

Vzgojni opomin se izreče za kršitve, ki so storjene v času pouka, dnevih dejavnosti in drugih organiziranih oblikah vzgojno-izobraževalne dejavnosti ter drugih dejavnosti, ki so opredeljene v letnem delovnem načrtu, hišnem redu, pravilih šolskega reda in drugih aktih šole.

Če je učencu izrečen vzgojni opomin, se zanj pripravi individualizirani vzgojni načrt, v katerem se opredeli konkretne vzgojne dejavnosti, postopke in vzgojne ukrepe, ki jih bo šola izvajala. Učencu lahko šola izreče vzgojni opomin v posameznem šolskem letu največ trikrat.

Individualizirani vzgojni načrt naj vsebuje:

* jasen opis problema,
* jasen opis ciljev učenja in vedenja,
* načrt ustreznih pomoči učencu in posebnih vzgojnih dejavnosti,
* strinjanje učenca, staršev in delavcev šole o nalogah in obveznostih, ki izhajajo iz uresničevanja načrta,
* morebitne izjeme in odstopanja od dogovorjenih pravil,
* način spremljave izvajanja načrta,
* posledice uresničevanja oziroma neuresničevanja dogovorjenega.
1. **točka**

## (prešolanje v drugo šolo)

Če je iz vzgojnih razlogov potrebno, lahko osnovna šola v soglasju ali brez soglasja staršev prešola učenca v drugo osnovno šolo, če ta s tem soglaša.

Vzgojni ukrep prešolanja lahko šola izvede, če so kršitve pravil šole takšne narave, da:

* ogrožajo življenje ali zdravje učenca oziroma življenje ali zdravje drugih;
* če učenec po treh vzgojnih opominih v istem šolskem letu in kljub izvajanju individualiziranega vzgojnega načrta onemogoča nemoteno izvajanje pouka ali drugih dejavnosti, ki jih organizira šola.

Če se učenca prešola brez soglasja staršev, si šola pred odločitvijo o prešolanju učenca na drugo šolo pridobi:

* mnenje centra za socialno delo,
* soglasje šole, v katero bo učenec prešolan,
* glede na okoliščine pa tudi mnenje drugih inštitucij.

Ravnatelj staršem vroči odločbo o prešolanju, v kateri navede tudi ime druge šole ter datum vključitve v to šolo.

1. **točka**

**(prijava na policijo)**

Kadar delavci šole ugotovijo, da obstajajo sum ali znaki kaznivega dejanja, so o tem dolžni obvestiti starše in nato policijo.

***Opomba!***

*Obveščanje staršev, da je bil z otrokom opravljen pogovor, ni naloga šole, temveč mora to opraviti policija v sodelovanju s centrom za socialno delo.*

# ODSOTNOSTI in OPRAVIČEVANJE ODSOTNOSTI

1. **točka**

 **(obveščanje o odsotnosti)**

Starši so dolžni sporočiti odsotnost svojega otroka od pouka prvi dan, ko otrok izostane od pouka, razen v primeru, ko to iz opravičenih razlogov ni mogoče.

Odsotnost in vzrok izostanka sporočijo v tajništvo šole po telefonu.

Če starši vzroka izostanka ne sporočijo v petih delovnih dneh od prvega dne izostanka dalje, jih šola obvesti o izostanku učenca in jih pozove, da izostanek pojasnijo.

1. **točka**

 **(opravičevanje odsotnosti)**

Odsotnost učenca morajo starši opravičiti osebno ali v pisni obliki z lastnoročnim podpisom.

Osebna ali pisna opravičila je treba posredovati razredniku najkasneje v petih dneh po prihodu učenca v šolo.

Če razrednik v omenjenem roku ne prejme opravičila, kljub pozivu razrednika, se izostanek šteje kot neupravičen.

Ne glede na določbo prejšnjega odstavka razrednik upošteva opravičilo, ki ga učenec ali starši iz opravičenih razlogov predložijo po izteku roka.

1. **točka**

 **(napovedan izostanek)**

Starši lahko vnaprej napovejo izostanek učenca za posamezen dan, vendar ne več kot pet dni skupaj v šolskem letu.

Za vnaprej napovedan izostanek, ni obvezno sporočiti vzroka izostanka.

V tem primeru je razrednik dolžan obvestiti vse učitelje, ki poučujejo v oddelku, lahko pa odsotnost učenca v naprej evidentira v šolski dokumentaciji.

1. **točka**

 **(daljši izostanki)**

Ravnatelj lahko na željo staršev iz opravičljivih razlogov dovoli učencu izostanek, ki je daljši od pet dni.

1. **točka**

 **(odsotnost od pouka)**

Odsotnost od pouka zaradi sodelovanja pri športnih, kulturnih in drugih tekmovanjih in srečanjih, na katerih učenci sodelujejo v imenu šole, je upravičena.

Vodja dejavnosti mora pridobiti soglasje staršev in obvestiti razrednika o odsotnosti učenca.

1. **točka**

 **(oprostitev)**

Učenec je iz zdravstvenih razlogov lahko oproščen sodelovanja pri posameznih oblikah vzgojno-izobraževalnega dela v šoli.

Učenec, ki je oproščen sodelovanja pri posamezni uri pouka ali dejavnosti, mora pri tej uri ali dejavnosti prisostvovati in opraviti naloge, ki ne ogrožajo njegovega zdravstvenega stanja. Opravljati jih sme v skladu z navodili zdravstvene službe.

Če učenec iz zdravstvenih razlogov ne more opravljati (vseh) nalog rednega pouka v obdobju največ enega tedna, ni potrebno zdravniško opravičilo. Starši vnaprej oziroma za tekoči dan navedejo vzrok nezmožnosti opravljanja nalog in o tem obvestijo učitelja v ustni ali pisni obliki.

Učenec 7., 8. in 9. razreda, ki obiskuje glasbeno šolo z javno veljavnim programom, je na predlog staršev oproščen sodelovanja pri izbirnih predmetih.

O oprostitvi iz prvega in četrtega odstavka odloči ravnatelj.

1. **točka**

 **(vodenje odsotnosti)**

Učitelj, ki vodi posamezno uro, vpisuje sprotne izostanke v šolsko dokumentacijo.

Najavljene odsotnosti in čas trajanja oprostitev sodelovanja pri pouku in dejavnostih vpiše v šolsko dokumentacijo razrednik in o tem obvesti učitelje oziroma druge sodelavce, ki izvajajo pouk ali druge dejavnosti šole.

1. **točka**

**(izjeme)**

Ne glede na določbe teh pravil se lahko v izjemnih primerih in po proučitvi vseh okoliščin ravnatelj v sodelovanju z razrednikom in svetovalno službo odloči, da se izostanek učenca ne bo obravnaval kot neopravičeni izostanek, če oce­ni, da je vzrok izostanka take narave, da učenec potrebuje pomoč oziroma svetovanje.

Pri sprejemanju, sporočanju in obravnavanju podatkov se upoštevajo predpisi o varovanju osebnih podatkov.

# ORGANIZIRANOST UČENCEV

1. **točka**

## (oddelčna skupnost, šolski parlament)

Učenci pri urah oddelčne skupnosti skupaj z razrednikom obravnavajo posamezna vprašanja iz življenja in dela svoje skupnosti in šole ter oblikujejo predloge in pobude za boljše delo in razreševanje problemov, in sicer:

* obravnavajo učni uspeh v oddelku in organizirajo medsebojno pomoč pri učenju,
* si pomagajo z učnimi gradivi v času odsotnosti,
* oblikujejo predloge za pohvale, priznanja in nagrade učencem v oddelčni skupnosti,
* organizirajo različne oblike dežurstva v skladu s sprejetim hišnim redom in dogovorjenim letnim načrtom dežurstev,
* opravljajo druge naloge, za katere se dogovorijo.

Oddelčne skupnosti izvolijo predstavnike za šolski parlament in izberejo delegacijo za občinski otroški parlament, ki so jim v šolah v pomoč ravnatelji, mentorji, učitelji, izven šole pa sodelavci Zveze prijateljev mladine Slovenije.

Na občinskem otroškem parlamentu pa zberejo delegacijo za regijski otroški parlament, kjer predstavniki zastopajo interese vrstnikov na Nacionalnem otroškem parlamentu, ki poteka v dvorani Državnega zbora Republike Slovenije.

1. **točka**

**(predlogi, mnenja in pobude)**

Predloge, mnenja in pobude, ki jih oblikujejo učenci na oddelčnih skupnostih ali v šolskem parlamentu lahko posredujejo v mnenje:

* učiteljskemu zboru,
* svetu staršev in
* svetu šole.

Učenci pa lahko posredujejo mnenja in pripombe tudi anonimno v nabiralnik šolske skupnosti.

# SODELOVANJE PRI ZAGOTAVLJANJU ZDRAVSTVENEGA VARSTVA UČENCEV

1. **točka**

**(sodelovanje z zdravstvenimi zavodi)**

Osnovna šola mora sodelovati z zdravstvenimi zavodi pri izvajanju zdravstvenega varstva učencev, zlasti pri:

* izvedbi obveznih zdravniških pregledov za otroke, vpisane v 1. razred,
* rednih sistematičnih zdravstvenih pregledih v času šolanja,
* pri cepljenju,
* obveščanju zdravstvenih zavodov o morebitnih epidemijah in pojavih nalezljivih bolezni.

Po potrebi pridobijo mnenje zdravnika glede ustreznih ukrepov in o tem obvestijo starše.

Za sodelovanje s šolsko zdravstveno službo skrbi ravnatelj ali oseba, ki jo pooblasti.

Na zdravniške preglede in cepljenja učitelji niso dolžni voditi učence.

1. **točka**

**(sodelovanje z zobozdravstvenimi zavodi)**

Osnovna šola mora sodelovati z zobozdravstvenim zavodi:

* pri izvajanju zobozdravstvene preventive (pravilno čiščenje in nega zob),
* pri organiziranju sistematičnih pregledov zob v času šolanja,
* z neposrednim vključevanjem zobozdravnika pri posredovanju vsebin zobozdravstvene nege.

Če je v šoli zobna ambulanta, v času teh storitev šola za učence ni odgovorna.

1. **točka**

**(sodelovanje s starši)**

Osnovna šola s starši sodeluje tako, da jih obvešča:

* o zdravstvenih pregledih,
* o cepljenjih učencev,
* o morebitnih epidemijah in pojavih nalezljivih bolezni in \_\_\_\_.
* o zdravstvenih težavah ali poškodbah učencev v času bivanja v šoli.

Starši so dolžni obvestiti šolo:

* o zdravstvenem stanju učenca in posebnih zahtevah za ohranjanje njegovega zdravja,
* če imajo njihovi otroci nalezljivo bolezen ali \_\_ .

# KONČNE DOLOČBE

1. Pravila šolskega reda sprejme svet šole na predlog ravnatelja, ki si predhodno pridobi mnenje učiteljskega zbora in sveta staršev.
2. Spremembe in dopolnitve Pravil šolskega reda se sprejemajo in dopolnjujejo po postopku, kot je bil sprejet akt.
3. Pravila šolskega reda se uporabljajo od \_\_\_\_ dalje.

Številka:\_\_\_\_\_\_\_\_\_\_

V/Na \_\_\_\_\_\_\_\_\_\_\_\_\_, dne \_\_\_\_\_\_\_\_

Ravnatelj: Predsednik sveta šole:

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_